એક તરફ જ્યાં દિવાળીનો ઉત્સવ ચાલી રહ્યો છે ત્યાં જ બીજી તરફ પાકિસ્તાન મરીન દ્વારા ભારતીય જળસીમા પાસેથી 3 બોટ સાથે 25 જેટલા માછીમારોનું અપહરણ કરવામાં આવ્યું છે. આ પછી સૌરાષ્ટ્રના માછીમારો રોષે ભરાય છે. પ્રાપ્ત માહિતી મુજબ પાક મરીને 25 જેટલા ભારતીય માછીમારોને તેમની સાથે બંધક બનાવીને લઇ ગઇ છે. દિવાળી ટાણે આવી ખબર મળતા માછીમારોના પરિવારમાં શોક અને રોષની લાગણી ફેલાઇ ગઇ છે. ઉલ્લેખનીય છે કે આવું પહેલી વાર નથી બન્યું અવાર નવાર ભારતીય બોટો અને માસૂમ માછીમારોને આ પહેલા પણ પાકિસ્તાન મરીન ઉપાડી ગઇ છે. પણ આ વખતે આ ઘટના તહેવારના સમયે ગાળે બનતા લોકોમાં રોષ ભભૂકી ઉઠ્યો છે.